[{"text_idx": "#000002", "text": "Orain dela 10 hilabete, EB tribu \u201cdemokratiko, aurrerakoi eta zibilizatuak\u201d eta buru duen estatubatuar \u201cguruak\u201d, harrabots zein zinismo handiz \u201cerrusiar inperioaren biktima den\u201d ukrainar herria Euromaidango \u201cherri iraultza\u201d eta oligarken legezko buru ohi zen Janukovitxen erregimen \u201cerrusiarzalearen\u201d uzkailtzea zela eta zoriondu zuten. Gaur boterea usurpatzen dutenak, oligarka beak dira, euren artean Poroxenko \u201ctxokolateroa\u201d."}, {"text_idx": "#000005", "text": "Horregatik \u201cguruari\u201d eta bere \u201cEuropa tribuari\u201d odol-isuriak eta \u201caskatasunaren, independentziaren eta burujabetza nazionalaren aldarean\u201d sakrifikatutako milaka biktimak mundua harrituta eta aho bete hortz utziko duen koreografia batetarako ezdeus, gutxitxo iruditzen zaizkie."}, {"text_idx": "#000006", "text": "Ustekabeko aktore arraro gehiago igotzen dira oholtzara. Ezinbestekoak dirudite Maidan ultranazionalistaren \u201cgaraipen handia\u201d, \u201cukrainar herriaren burujabetzaren\u201d gauzatze osoa irudikatzeko."}, {"text_idx": "#000007", "text": "2014ko abenduaren 2an, gidoilari, zuzendari eta ekoizlerik bikainenak, AEBk, \u201cebola\u201d antierrusiarrak kutsatutako, klonatutako eta mirabetutako ikuslearen aurrean aurkeztuko duen espektakulu okaztagarriaren lehen aktoa hasten da."}, {"text_idx": "#000008", "text": "Espektakulu hau, batzuentzat tragedia, besteentzat komedia, Ministro Kontseiluaren izendapena da, hasieran 7! hautagai atzerritar daudelarik, denak ukrainar mova (1) ez dakitenak, denak unibertsitate-ikasketak dituztenak eta AEBtan! Esperientzia profesionala dutenak, eta egia esan, denak ez dira Interpolek bilatutakoak, soilik Barne Ministeritzarako hautagaia den bat! (Txalo gidoilariari)."}, {"text_idx": "#000009", "text": "Azkenik, metodo oso moderno eta demokratiko baten bidez, izenez izen aukeratu ordez zerrenda bakarra batere eztabaida gabe bozkatuz, Ukraina \u201cburujabe eta independentearen\u201d Rada nazionalak, ezkerreko edo aurrerakoi den edozein gizakirentzat kolpista eta zilegitasun gabekoa izaten jarraitzen duenak, ukraineraz deus ez dakiten eta parlamentu nazionalista (eta are ultranazionalista) errusofobo honen aurrean lehen adierazpena errusieraz egin behar izan zuten 3 ministro atzerritarreko Gobernua aukeratu zuen. Benetan zaila dela paradoxa historiko eta burla handiagorik imajinatzea! Txalo ekoizle-zuzendariari! Txalo aktoreei!"}, {"text_idx": "#000010", "text": "Baina tragikomediaren artaren kritika alde batera utziz, nahiz eta gertatzen ari dena ukrainar herri osoarentzat tragedia bat eta batez ere Ukrainako Hego-Ekialdeko populazio errusieradunarentzat tragedia odoltsua zaten ari den, goazen analisi labur bat egitera:"}, {"text_idx": "#000011", "text": "-Ukrainako Ministro Kontseiluko atzerritarrek Mendebaldeko kredituen erabilera eta ukrainar aktiboen banaketa kontrolatuko dituzte."}, {"text_idx": "#000013", "text": "-Ministro atzerritarrak gako-postuetan daude, esanguratsua oso:"}, {"text_idx": "#000014", "text": "*Finantza ministeritza: Diruaren gain dagoen pertsona ez da ukrainarra. Natalia Jaresko AEBtako Estatu-Departamenduaren funtzionarioa da, ukrainar jatorrikoa, baina ez daki ukrainera apur bat ere!"}, {"text_idx": "#000018", "text": "Langile edota herri klasetako ikusleari, mundu-mailako propaganda inperialistak eta mugarik gabeko errusofobian pozoitua eta nahastua, espektakulu negargarri hau ikustea utziko zaio, bere klasearen, langile klasearen bizkar egindako barrea dela esan gabe. Hori bai, itzulpenik gabe. Agian gorrentzako itzulpenarekin?"}, {"text_idx": "#000019", "text": "Urte askotan zehar zabaldutako nazionalismo antierrusiarra agerian geratu da, Novorossijako mugimendu herrikoiak gutxiesteko eta herrikideak burujabetza nazionalaren leloekin tronpatzeko Errusiaren ustezko eskusartzeari buruzko kanpaina agerian geratu da. Goitik-behera izendatutako Ministroen kontseilu bat, ukrainerarik ez dakiten 3 ministro eta beste hiru azpi-idazkari atzerritarrekin? Hauxe da BURUJABETZA NAZIONALAREN eta \u201cSAMOSTINA UKRAJINA\u201d (2) delakoaren adierazpen gorena."}, {"text_idx": "#000020", "text": "Hori dela eta ari dira sakrifikatzen delitu bakarra errusieraz hitz egitea den milaka pertsona? Halako prozesu batek historian ez ni parerik ezta ere \u201cerrepublika bananero\u201d (bertako herriak iraindu nahi gabe) delakoetan. Mundu-mailako inperialismoaren estrategia politikoaren fenomeno berri baten aurrean gaude, nire ustez inperialismoaren gaur egungo fasea den ESTATUBATUAR INPERIALISMO GLOBAKAREN NEOKOLONIZATZE MODERNOAREN aurrean."}, {"text_idx": "#000024", "text": "Gerra kognitibo modernoa. Nola saiatzen dira gure burua kontrolatzen"}, {"text_idx": "#000025", "text": "Deja una respuesta Cancelar la respuesta"}]